Publication: Magyar Közlöny
Issue: MK-2011-140 (Year: 2011, Number: 140)
Era: contemporary
Section: Az adózás rendjérõl szóló 2003. évi XCII. törvény (a továbbiakban: Art.) 4. § (4) bekezdése helyébe a következõ
Paragraph Index: 1549

(2) Az Art. 172. § (7)–(9) bekezdése helyébe a következõ rendelkezés lép: „(7) A bejelentkezési, bejelentési, változás-bejelentési, bevallási, adatszolgáltatási, pénzforgalmi számlanyitási, bizonylat kiállítási kötelezettség elmulasztása esetén a mulasztási bírság megállapításával egyidejûleg az adóhatóság az adózót – határidõ tûzésével – teljesítésre hívja fel. A kiszabott bírság kétszeresét kell újabb határidõ tûzésével megállapítani, ha a teljesítésre kötelezõ, elõzõ határozatban elõírt határidõt az adózó elmulasztotta. A kötelezettség teljesítése esetén az e bekezdés elõzõ mondata alapján kiszabott bírság korlátlanul mérsékelhetõ. Amennyiben az adózó felszámolás vagy végelszámolás alatt áll és a mulasztási bírság megállapításakor már nincsen lehetõsége a teljesítésre, az e bekezdés elsõ mondata szerinti felhívást az adóhatóság mellõzi. (7a) Ha az adózó a számviteli törvény szerinti beszámoló letétbe helyezésére és közzétételére vonatkozó kötelezettségét az állami adóhatóság 174/A. § szerinti elsõ felszólításában szereplõ határidõn belül nem teljesíti, az állami adóhatóság 1 millió forintig terjedõ mulasztási bírságot állapít meg az adózó terhére.

Source: https://magyarkozlony.hu/hivatalos-lapok/d02290c676d6af915d296b78c53b86b5449736bf/dokumentumok/0208418ecf1c0f06c26d14cc335968b877540082/letoltes